Лъале-хъвалезул кумекалдалъун Ясуловасда кIвана гIолохъабазул сияхIалда МахIмуд хъвазавизе ва гьавураб сонги I882 хъвазабизе. Гьеле гьеб I882 сон букIана МахIмуд гьавураб сонлъун бихьизабун, ЦIадаса ХIамзатил машгьураб макъала къватIибе бачIинегIан (балагье цере рахъарал тIахьазде). I5-20 чи гIураб мехалъ гIолохъаби ритIулел рукIана кинабго полк данделъизе кколеб бакIалде Шураре. Гьел унаан Хунзахъа гIодоре, ГьаракIунисан тIаде. МахIмудица гьарана жив нужеда хадув гIунтIилин, рокъове щвезе виччаян…